open-index/open-wikipedia-markdown huggingface dataset:
Tycho Braheplatsen

**Tycho Braheplatsen** er en plass i Helsingborgs sentrum, oppkalt etter den danske astronomen Tycho Brahe. Den ligger opp til den såkalte Roothske eiendommen og rett overfor Jacob Hansens hus fra 1641. Videre støter den opp til Nedre Långvinkelsgatan og Norra Storgatan. Etter 1843 kaltes plassen i mange år for *Kungstorget*, da de danske og svenske kongene Christian VIII og Oscar I med familier hadde besøkt konsul Carl Henrik Rooth i den Roothske eiendommen. 

## Tycho Brahebrunnen
I 1927 ble plassen satt i stand og utsmykket med et springvann og en himmelglobe skapt av arkitekten G.W. Widmark og stjernebilder av kunsthåndverkeren Astrid M. Aagesen. Kunstneren Hugo Gehlin utformet de tre erkeenglene som også inngår i kunstverket. Den 22. august 1927 åpnet daværende kronprins Gustav Adolf monumentet, og plassen ble samme år omdøpt til Tycho Braheplatsen.

## Referanser
Apocoptoma chabrillaci

***Apocoptoma chabrillaci*** er en bille a slekten Apocoptoma som igjen tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor, avlang, gråbrunlig trebukk. Pronotum er sylindrisk og mye smalere enn dekkvingene, som har markerte, stumpvinklede "skuldre" og en mørkbrun flekk i spissen. Antennene er noe lengre enn kroppen.

## Utbredelse
Arten lever i det østlige Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Onciderini J. Thomson, 1860
******** Slekten *Apocoptoma* Thomson, 1857
********* *Apocoptoma chabrillaci* Thomson, 1857

## Kilder

* Liste over slektene
* Katalog med utbredelsesdata 

## Eksterne lenker
*
Jacob L. Talmon

**Jacob Leib Talmon** (hebraisk: יעקב טלמון) (født 14. juni 1916 i Polen, død 16. juni 1980 i Jerusalem) var professor ved University of Jerusalem og underviste i moderne historie. Han har blitt karakterisert som en «kaldkrigsliberaler», på grunn av den anti-marxistiske grunntonen som går igjen i hans verker.

Talmon studerte totalitarismens genealogi, og hevdet at politisk messianisme stammet fra Den franske revolusjon, og understreket likhetene mellom jaconinisme og stalinisme. Han ga oss begrepene «totalitært demokrati» og «politisk messianisme».

## Biografi
Talmon ble født i Rypin, en by sentralt i Polen, der han vokste opp i en ortodoks jødisk familie. Han forlot sitt barnehjem i 1934, for å studere ved Hebrew University i Jerusalem, i det som da var Det britiske mandat over Palestina. Han fortsatte sine studier i Frankrike, men dro så til London som følge av Nazi-Tysklands invasjon av Frankrike. I 1943 fikk han en PhD ved London School of Economics. Hans hovedverker er *The Origins of Totalitarian Democracy* og *Political Messianism: The Romantic Phase*. Talmon hevdet at Rousseaus posisjon best lar seg forstå som «totalitært demokrati», en filosofi der frihet aktualiserer «kun i søken og oppnåelsen av et absolutt kollektivt formål.»

Talmon døde i Jerusalem, Israel.

## Hovedverker
* *The Origins of Totalitarian Democracy*, London: Secker & Warburg, vol. 1: 1952, vol. 2: 1960
* *The Nature of Jewish History-Its Universal Significance*, 1957
* *Political Messianism – The Romantic Phase*, 1960
* *The Unique and The Universal*, 1965
* *Romanticism and Revolt*, 1967
* *Israel among the Nations*, 1968
* *The Age of Violence*, 1974
* *The Myth of Nation and Vision of Revolution – The Origins of Ideological Polarization in the 20th Century*, 1981
* *The Riddle of the Present and the Cunning of History*, 2000 (Hebrew, p.m.)

## Referanser


## Eksterne lenker
* Two Statements on the Mid-East War, 1973
* Arie Dubnov, 'A tale of trees and crooked timbers: Jacob Talmon and Isaiah Berlin on the question of Jewish Nationalism', History of European Ideas, Vol. 34, No. 2
* Arie Dubnov, 'Priest or Jester? Jacob L. Talmon (1916-1980) on History and Intellectual engagement (Introduction essay)', History of European Ideas, Vol. 34, No. 2
Ivar Bakken

**Ivar Johan Bakken** (født 4. januar 1947 i Ålesund) er en norsk volleyballtrener.

Ivar Bakken har vært hovedtrener for herrelaget Nyborg VBK og forløperen Ulriken VBK sammenhengende fra 1979 til 2015 , deretter som ass.trener i etterfølgeren TIF Viking. 

Ivar Bakken har ledet Nyborgs elitelag til 22 norske serie- og cupmesterskap, samt to nordiske mesterskap. Han har også vært trener for laget i 30 europacupkamper, og i flere perioder vært landslagstrener og ass.landslagstrener. 

Ivar Bakken er ansett som en av Norges aller beste og mest meritterte volleyballtrenere. Han er sannsynligvis en av de elitetrenere i Norge som har lengst ansiennitet på elitenivå, uansett idrett. 

## Referanser
Gartner (selskap)

**Gartner, Inc.** er et amerikansk konsulentselskap med hovedkontor i Stamford i Connecticut. Selskapet het GartnerGroup frem til 2001.

Gartner ble grunnlagt i 1979, og har ca.  ansatte i 85 land over hele verden.

## Referanser


## Eksterne lenker
*
Johannes II Orsini

**Johannes II Orsini** eller *Johannes Komnenos Dukas* (gresk: Ἰωάννης Κομνηνός Δούκας, italiensk: Giovanni II Orsini), var pfalzgreve («county palatine») i Kefallinia fra 1323 til 1324 og hersker («despot») i Despotatet Epirus fra 1323 til 1335.

## Biografi
Johannes var sønn av grev Johannes I Orsini av Kefallinia og hans kone Maria, datter av despoten Nikeforos I Komnenos Dukas av Epirus og Anna Palaiologina Kantakouzene. Hans eldre bror Nikolas Orsini hadde blitt despot i Epirus i 1318 ved å ta livet av sin onkel Thomas I Komnenos Dukas. I 1323 myrdet Johannes II sin bror Nikolas og etterfulgte ham som hersker i både Kefallinia og Epirus.

I 1324 stanset Johannes II den angevinske lederen Johannes, herskeren i blant annet Kongeriket Albania, ved Kefallinia da han var på vei mot bysantinerne på Peloponnes og han avsatte Johannes Orsini som hersker i Kefallinia og overtok makten der selv. Da han mistet støtten fra sitt eget familiedynasti måtte han slutte fred med keiser Andronikos II Palaiologos i Konstantinopel og fikk kontroll over Epirus mot å anerkjenne bysantinsk suverenitet. Han giftet seg med Anna Palaiologina som tilhørte Komnenos Dukas-dynastiet, en gren av den bysantinske keiserfamilien. I likhet med broren Nikolas tilhørte Johannes II den ortodokse kirken og ble tildelt tittelen despot av den bysantinske keiseren.

I 1331 ble Johannes II angrepet av hertug Walter av Athen som var svigersønn av den angevinske Filip I av Taronto og Thamar Angelina Komnene (datter av den tidligere despoten i Epirus, Nikeforos I Komnenos Dukas). Da Walter beleiret den viktige byen Arta i Epirus ble Johannes II tvunget til å akseptere angevinsk suverenitet i området. Da Walter returnerte til sitt hovedsete i Italia så imidlertid Johannes muligheten til å fri seg fra overherredømmet og han invaderte Thessalia som var uten lederskap etter Stefan Gabrielopoulos’ død. Dette provoserte den bysantinske keiser Andronikos III Palaiologos som også hevdet retten til de østlige deler av Thessalonia. Johannes II sto nå usikkert mellom de pro-bysantinske og pro-angevinske fløyene blant adelen i Epirus.

Johannes II døde plutselig i 1335, og enkelte mener han ble forgiftet av sin kone Anna.

## Familie
Med sin kone Anna Palaiologina hadde Johannes II to barn:
* Nikeforos II Orsini som etterfulgte faren som despot i Epirus
* Thomais Orsini som giftet seg med Simeon Uroš Palaiologos, tsar av Serbia som også ble despot i Epirus fra 1359. Deres datter Maria Angelina Dukaina Palaiologina giftet seg med to senere despoter av Epirus, Thomas II Preljubović og Esau de' Buondelmonti. Hun styrte også riket en periode i eget navn.

## Litteratur
*
* 
* 
* 
* 
*
Leonardo AW169

**Leonardo AW169**  er et tomotors, 10-seters helikopter, utviklet og produsert av Leonardos helikopterdivisjon (tidligere AgustaWestland). Det ble utviklet for å bruke mange av de samme komponentene som de større AgustaWestland AW139 og AgustaWestland AW189.

## Design
AW169 er et mellomstort tomotors helikopter; ved lansering hadde det æren av å være det første helt nye helikopteret i sin vektklasse på over 30 år. Det veier omtrent 4500&#x20;kg og kan ta 7–10 passasjerer. Det er posisjonert mellom det 8-seters AW109 GrandNew på 3175 kg og det mye større 15-seters AW139 på 6400 kg.

Helikopteret drives av et par Pratt & Whitney Canada PW210A FADEC turboshaftmotorer, som kjører hovedrotoren i variable hastigheter for å redusere ekstern støy og øke effektiviteten. Nyutviklede dempere ble installert mellom rotorbladene på hovedrotoren for å redusere vibrasjon.

Det er det første produksjonshelikopteret i sin kategori som har elektronisk styrte landingshjul. Leonardo (og tidligere AgustaWestland) har meldt å ha ulike kunder for AW169, inkludert luftambulanse, politi, bedrifter, offshoretransport og infrastruktursektoren.

## Norsk kjøp
I september 2016 kunngjorde justis- og beredskapsminister Anders Anundsen at Erna Solbergs regjering ville fremme forslag til Stortinget om innkjøp av to nye, større helikoptre til Politiets helikoptertjeneste. Den 12. juli 2017 ble Leonardo AW169 valgt som nytt politihelikopter. Den 14. august 2017 bestilte Politidirektoratet tre helikoptre. To av dem ble levert i juni 2019. Disse er malt i «anonyme» farger for ikke å bli oppdaget.

De forrige helikoptrene hadde en utholdenhet på cirka to timer før de måtte lande og fylle drivstoff. AW169 klarer cirka det dobbelte. Det er i stand til å flytte 750 kg nyttelast 250 nautiske mil. Med større rekkevidde og transportkapasitet vil helikoptertjenesten lettere kunne understøtte politidistriktene når det trengs innsatspersonell. AW169 har klassens største kabin, med plass til å frakte seks tjenestefolk med utrustning, og klassens største skyvedører (1,6 meter brede) som blant annet er en fordel dersom helikopteret skal brukes som ildstøtteplattform for skarpskyttere.

De tre helikoptrene har en samlet pris på 313 millioner kroner, mens kontrakten inkludert ti års drift og vedlikehold er verdt cirka 670 millioner kroner. Det er i tillegg inngått opsjonsavtale på ytterligere tre maskiner.

Airlift kjøpte 3 AW169 etter at de overtok lostjenesten for Kystverket med baser i Bergen og Hammerfest i juli 2017.

Fra 1. mai 2020 leier politiet ytterligere et AW169-helikopter fra Airlift på en times beredskap fra Tromsø lufthavn til støtte for Troms, Nordland og Finnmark politidistrikter.

## Referanser



## Eksterne lenker
* Aftenposten.no - *Dette blir politiets nye helikoptre* (12.07.2017)
* tu.no - *Nye politihelikoptre skal lages av samme selskap som lager de nye redningshelikoptrene* (13.07.2017)
Roger Webster

**Roger Barry Webster** (født 16. desember 1960 i Doncaster, England) er en engelsk kornettist. 

Webster, som blant annet har spilt med både Black Dyke Band og Grimethorpe Colliery Band, regnes for å være en meget dyktig kornettist - om han nok ikke - ennå - regnes blant historiens ti fremste.

## Diskografi
**Twilight Dreams* (1994)
**Pieces* (1995)
**Bandsman's Choice* (1997)
**Webster's Choice* (1999)
**Passport – A Musical Journey* (2004)
**My Heroes* (2012)

## Referanser


## Eksterne lenker
*
Frankrike under VM i svømmesport 2017

**[[Frankrike]]** deltok under **[[VM i svømmesport 2017]]** i Budapest i Ungarn fra 14. - 30. juli 2017.
__NOTOC__
## Medaljevinnere

## Resultater
## Maratonsvømming
Frankrike stilte med sju maratonsvømmere under mesterskapet.

## Referanser


## Eksterne lenker
*
11. etappe av Tour de France 2017

**11. etappe av [[Tour de France 2017]]** var en flat etappe som gikk mellom Eymet og Pau 12. juli 2017. 

Marcel Kittel tok sin femte etappeseier.

## Etapperesultater

## Sammenlagt

## Referanser


## Eksterne lenker
* 
* letour.fr - etappe 11
Howard Snell

**Howard Dunster Snell** (født 21. september 1936 i Northamptonshire, England) er en britisk trompetist, dirigent og messingpedagog.

I 1995 ble Howard Snell tildelt Iles-medaljen for betydelige bidrag til brassbandbevegelsen.

## Trompetist
Snell var solotrompetist i London Symphony Orchestra i perioden 1960 til 1976.

## Dirigent
Snell har gjort seg særlig bemerket som dirigent for brassband og har vunnet europamesterskapet for brassband i 1986 (Desford Colliery Brass Band), 1988 (Eikanger-Bjørsvik Musikklag), 1989 (Eikanger-Bjørsvik Musikklag) og 1992 (Britannia Building Society Band). Han er med det den første - og hittil eneste - som har ledet tre korps til seier i konkurransen. Han har også samarbeidet med det profesjonelle brassbandet Brass Band of Battle Creek i USA.

## Referanser


## Eksterne lenker
*
Haliplus ruficollis

***Haliplus ruficollis*** er en bille av familien vanntråkkere som er en liten familie av små, vannlevende biller som gjør lite av seg. De svømmer rundt mellom vannplantene, men er relativt dårlige svømmere sammenlignet med familier som vannkalver og virvlere. De voksne billene er temmelig altetende mens larvene lever av alger. Det er funnet 14 arter i Norge.

## Utseende
Små (2,5–4,5&nbsp;mm), båtformede biller, høyt hvelvet på oversiden. Fasettøynene er utstående, antennene 11-leddete, korte og trådformede. På farge er billene vanligvis brungule, med rekker av mørke punkter på dekkvingene. Beina er ganske korte, mellom- og bakleggene er ikke avflatet som hos andre vannlevende biller, men er utstyrt med hårfrynser som er til hjelp ved svømmingen. Bakhoftene er utviklet til et par store plater som er festet til buken. Disse dekker de fremste leddene av bakkroppen og de innerste leddene (hoftering (*trochanter*) og lår (*femur*)) av bakbeina. Disse platene avgrenser et kammer som fungerer som lunge og luftlager.

**Larvene** er lange og tynne, og ganske harde. Hodet er lite med spesielt utformede kjever (*mandibler*) som de bruker til å suge ut innholdet fra algeceller. Mandiblene har en tydelig sugekanal. De andre munndelene er også tilpasset til å behandle alger. Beina er ganske korte, og det sitter 1-3 par gjeller på hvert kroppssegment.

## Levevis
Vanntråkkerne lever i vegetasjonsrike ferskvann og holder seg mellom vannplantene. De voksne spiser ulike slags organismer som ikke er for raske for dem, for eksempel insekt-egg, fåbørstemark, små krepsdyr, hydroider og alger. De kan minne om små vannkalver men kjennes lett på sin høye kroppsform og "hjelpeløse" svømming.

## Systematisk inndeling/ norske arter

* Ordenen biller, **Coleoptera**
** Underordenen Adephaga
*** Familien vanntråkkere Haliplidae
**** Slekten *[[Haliplus]]* Latreille, 1802
***** *[[Haliplus flavicollis]]* Sturm, 1834  – Østlandet
***** *[[Haliplus fulvus]]* Fabricius, 1801 – over hele landet
***** *[[Haliplus variegatus]]* Sturm, 1834  – Østfold og Vestfold
***** *[[Haliplus confinis]]* Stephens, 1828  – ser ut til å mangle på Vestlandet
***** *[[Haliplus obliquus]]* Fabricius, 1787  – bare funnet i Nordland
***** *[[Haliplus apicalis]]* Thomson, 1868  – Østlandet
***** *[[Haliplus fulvicollis]]* Erichson, 1837  – Østfold
***** *[[Haliplus lineolatus]]* Mannerheim, 1844  – spredt over hele landet
***** *[[Haliplus sibiricus]]* Motschulsky, 1860  – Finnmark
***** *[[Haliplus wehnckei]]* Gerhardt, 1877  – hele landet bortsett fra Østlandet
***** *Haliplus ruficollis* De Geer, 1774  – nord til Nordland
***** *[[Haliplus heydeni]]* Wehncke, 1875  – Østlandet og Sørlandet
***** *[[Haliplus immaculatus]]* Gerhardt, 1877  – Østlandet og Sørlandet

## Referanser


## Kilder
* Beutel, R.G. 1996. ''Haliplidae i Tree of life.'' 
* Ødegaard, F., Hanssen, O. og Dolmen, D. 1996. *Coleoptera, Biller.* Side 151-167 i: Aagaard, K. og Dolmen, D. (red.): *Limnofauna norvegica*. Tapir forlag.

## Eksterne lenker
* 
* Bilde av ''Brychius elevatus''
Palm Springs internasjonale lufthavn

**Palm Springs internasjonale lufthavn** (IATA-flyplasskode: **PSP**, ICAO-flyplasskode: **KPSP**) er en internasjonal lufthavn, sør i delstaten California i USA. Før lufthavnen fikk internasjonal trafikk, var den kjent som Palm Springs Municipal Airport til 1986. Lufthavnen ble bygget som militær flyplass i 1939 og var det fram til 1961, da den ble kommunal og sivil lufthavn. Lufthavnen har høysesong mens det er vinter i det nordlige USA. Lavprisflyselskapet WestJet har to helårs flyruter til Canada, som øker til fem om vinteren. En rekke amerikanske flyselskaper har et varierende antall flyruter, avhengig av årstid, til innenriks destinasjoner i USA.

## Referanser


## Eksterne lenker
*
Braselva

**Braselva** er ei elv i Sør-Varanger kommune i Finnmark. Den har utspring fra et navnløst vatn (117 moh.) sørvest for Bjørnvatnet. Etter Bjørnvatnet fortsetter elva, som her kalles Bjørnebekken, mot øst og renner ned til Braselvvatnet. Fra østenden av vatnet renner Braselva ned til munningen i Braselvbukta på vestsida av Neidenfjorden, rundt 1 kilometer sør for Storbukt.

Det ligger et par fritidseiendommer ved munningen, mens nedbørfeltet forøvrig er uten tekniske inngrep av betydning.

## Referanser
Ernst Bjerknes

**Ernst Wilhelm Bjerknes** (født 19. april 1865 i Christiania, død 28. januar 1955 samme sted) var en norsk veiingeniør.
## Utdannelse
Han studerte til ingeniør ved Kristiania tekniske skoles bygningsavdeling i 1887. Så tok han en grad i 1891 ved Technische Universität Berlin.
## Jobb
Fra 1891 til 1897 jobbet han for Statens vegvesen, dels ved jernbanen. Så fulgte fem år ved Kristiania Opmålingsvæsen, før han i 1903 måtte steppe inn som konstituert (fungerende) reguleringssjef i Kristiania.  Han kritiserte kommunens  rette og kvadratiske reguleringsplan og gikk fra 1908 over til å drive for seg selv. Inspirert av wieneren Camillo Sitte (1943–1903), kunne han nå jobbe videre med en uregelmessig, organisk og slynget reguleringstanke. Han laget i 1916 planen for Lindern Haveby med buede gater.
## Annet
Han satt i styret for Polyteknisk Forening 1908–13 og i byens formannskap 1911–13. Bjerknes var ivrig friluftsmann, blant de første som tok i bruk Nordmarka for rekreasjon og skigåing. Ernst ble nummer fire i den første 5-mila i Kollen (Husebyrennet, 1888). Han utga også et par bøker om sin oppvekst og unge år i Oslo.
## Familie
Han var sønn av fysiker Carl Anton Bjerknes (1825–1903) og Alette Koren (1837–1923) av slekten Koren.  Storebror Vilhelm Bjerknes (1862–1951) ble en kjent meteorolog. Ernst giftet seg i 1893 med Gunhilde Henrikke Graur (1863–99) og i 1901 med Marie Scharffenberg (1868–1934).

Bjerknes skikart 1890.jpg|Ernst sies å i 1890 ha laget det første skikart, et over Nordmarka.
Lindern_situasjonsplan.pdf | Buede gater i Lindern Hageby, 1915
Vilhelm at Snowbird.jpg|Ernst (t.v.) med Kristine Bonnevie og broren Vilhelm Bjerknes, ca. 1946


## Utgivelser
__NOTOC__
*
*
## Referanser
Bohuslav Matěj Černohorský

**Bohuslav Matěj Černohorský** (1684–1742) var en böhmisk organist og barokk-komponist.

## Liv og virke
Černohorský studerte ved Karlsuniversitetet og ble uteksaminert som teolog og filosof i 1702. Året etter gikk han inn i minoritt-ordenen.

Han hadde ulike stillinger som korleder og organist i Praha, Assisi og Padova. 

Černohorský døde i Graz, på reise fra Padova til Böhmen.

En stor del av Černohorský verk ble ødelagt i en brann i 1754.

## Verk i utvalg

* *Regina coeli* for sopran, 8 stemmer, cello og orgel
* *Offertorium pro omni tempore*
* *Vesperae minus solemnes*
* *Fuge in a-Moll con sogetto cromatica*
* *Toccata i C-dur*
* *Laudetur Jesus Christus*


## Referanser


## Kilder
* 
* 

## Eksterne lenker
* 
* 
* 
* 
* 
*
Hardy Mertens

**Hendrik Anna Christiaan Mertens** (født 20. februar 1960 i Nieuwenhagen i Limburg) er en nederlandsk komponist. Han er også kjent som **Hardy Mertens**.

## Utvalgte verker
* *Aragorn*, opus 144 (1987)
* *Xenia Sarda*, opus 197 (1966)
* *Viva el Litro* (2010)

## Referanser
Bjørnvatnet

**Bjørnvatnet** (nordsamisk: *Guovžajávri*) er en innsjø i Sør-Varanger kommune i Finnmark. Den har et areal på  og ligger 97 meter over havet. Innsjøen har utløp gjennom Bjørnbekken, som renner ned til Braselvvatnet og videre som Braselva til Neidenfjorden.

## Se også
* Liste over innsjøer i Finnmark

## Referanser
Bárdevuonjohka

**Bárdevuonjohka** er ei elv i Sør-Varanger kommune i Finnmark. Den starter som et par små bekker som samles i Gollejávri, og renner derfra mot nord til innsjøen Čearrehanjávri, som dominerer nedbørfeltet. Elva fortsetter nordover, via Vagnfjordvatnet, til munningen innerst i Vagnfjorden.

Det ligger et par fritidseiendommer ved munningen, mens nedbørfeltet forøvrig er uten tekniske inngrep av betydning.

## Referanser
Vagnfjordvatnet

**Vagnfjordvatnet** (nordsamisk: *Bárdevuonjávri*) er en innsjø i Sør-Varanger kommune i Finnmark. Den er den nederste av innsjøene i Vagnfjordvassdraget og har utløp mot nord til Bárdevuonjohka og Vagnfjorden.

## Referanser
Acaiatuca denudata

***Acaiatuca denudata*** er en bille av slekten Acaiatuca tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, avlange, rødoransje og svarte trebukker. Antennene er noe kortere enn kroppen, nokså kraftige, kledte med svarte hår. Pronotum har rundede sider, brunsvart i midten med bredt rødoransje sidekanter. Dekkvingene er jevnbrede, oransje med svart spiss og en svart flekk ved roten, rundt scutellum. Dekkvingen har et par opphøyde lengderibber. Artene etterligner trolig giftige biller i familien rødvinger (Lycidae).

## Utbredelse
Arten er bare kjent fra Brasil.

******** Slekten *[[Acaiatuca]]* Martins & Galileo, 1992
********* *Acaiatuca denudata* Galileo & Martins, 2001
********* *[[Acaiatuca quadricostata]]* (Tippmann, 1953)

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Chuck Blazer

**Chuck Blazer** (født 26. april 1945 i New York, død 12. juli 2017 i New Jersey) var en amerikansk fotballeder.

Han var medlem av FIFAs eksekutivkomité og generalsekretær for det nord- og mellomamerikanske fotballforbundet (CONCACAF). I 2015 ble han utestengt fra FIFA på livstid på grunn av hans rolle i korrupsjonsskandalen som ble rullet opp i det internasjonale fotballforbundet.

Han døde av kreft etter lengre tids sykdom.

## Referanser
Spurvneset

**Spurvneset** (nordsamisk: *Čižženjárga*; kvensk: *Sitsiniemi*) er ei halvøy i Sør-Varanger kommune i Finnmark. Den ligger mellom Bugøyfjorden i vest, Neidenfjorden og Kjøfjorden i øst og Varangerfjorden i nord.

Landskapet på Spurvneset kan grovt sett deles i to. Den sørlige delen består av lave åser, 200–250 moh, med skog og innsjøer mellom, mens den nordre delen er snaufjell. De høyeste toppene her er Brastind (446 moh.), Vognfjordfjellet (399 moh.) og Sandbukttind (350 moh.)

## Referanser
Ivar Bjerknes

**Ivar Johan Kristian Horgen Bjerknes** (født 24. januar 1922 i Bærum, død 14. juni 2009) var en norsk bildekunstner.

Efter examen artium 1941 jobbet han noen år ved Elektrisk Bureau, før han tok til på en kunstutdannelse.  Først som elev ved Bjarne Engebrets malerskole 1945–47, dernest Statens Håndverks- og Kunstindustriskole i 1948, så Statens Kunstakademi under Aage Storstein 1948–50 og under Per Palle Storm 1950–52.

Han var representert på Høstutstillingen 1958–59, 1961, 1969–70 og på Nasjonalgalleriet i 1956, samme året som han mottok *Statens arbeidsstipend*. Et Statens kunstnerstipend ble ham tildelt i 1962.
## Familie
Han var sønn av ingeniør Johan Christian Johansen (1889–1983) og Ingrid Cathrine Horgen (1887–1965). Efternavnet Bjerknes ble tatt i bruk av familien i 1944. Faren (kjent som Christian Bjerknes) var ingeniør ved Elektrisk Bureau som i samarbeid med Jean Heiberg laget telefoner.

## Referanser
Seumas MacKay

**Seumas MacKay** (født 8. mars 2001) er en friidrettsutøver fra Shetland som hovedsakelig konkurrerer i sprintløp og mellomdistanseløp. Han har gull på 800 meter fra De internasjonale øylekene 2017 som fremste internasjonale meritt. 

Seamus won the Douglas Campbell award in 2024. 

He has 4 children in  random scandanavian countries but they all know their famous father.  

## Idrettskarriere
### 2015
MacKay vant 400 meter og kom på femteplass på 800 meter i det skotske skolemesterskapet i 2015, i U15-klassen. I det skotske mesterskapet for aldersbestemte klasser kom han på femteplass på 300 meter. 

### 2016
Han ble U17-utøver i 2016. I denne klassen vant han 400 meter, 1500 meter og høydehopp i distriktsmesterskapet Scottish North District Championships. I det skotske skolemesterskapet kom han på femteplass på 400 meter, åttendeplass på 800 meter og ellevteplass i lengdehopp. Han deltok også i det skotske mesterskapet i friidrett for senior, og fikk der en fjerdeplass på 400 meter og tiendeplass i høydehopp.

### 2017
I mai vant han 800 og 1500 meter i Scottish North District Championships, der han satte ny personlig rekord på 800 meter med 1:57,27 og på 1500 meter med 4:20,63. Han fikk gull på 800 meter og sølv på 1500 meter i det skotske skolemesterskapet, der han forbedret sine personlige rekorder til 1:54,36 og 4:08,96. 

I De internasjonale øylekene 2017 vant han 800 meter, og kom på niendeplass på 1500 meter. Shetland kom på femteplass på 4 &times; 100 meter stafett, med MacKay på laget.

## Referanser


## Eksterne lenker
* 
*  Profil hos The Power of 10
*  Profil hos De internasjonale øylekene 2017
Zeale scalaris

***Zeale scalaris*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Nokså små trebukker, kontrastrikt tegnet i svart og hvitt til lyst gråblått. Antennene er betydelige lengre enn kroppen. Pronotum er sylindrisk, dekkvingene parallellsidige.

## Utbredelse
Arten er utbredt i Panama, Colombia og Peru.

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Robert A. Stemmle

**Robert Adolf Ferdinand Stemmle** (født 10. juni 1903 i  Magdeburg; død 24. februar 1974 i Baden-Baden, oftest kreditert som: *R. A. Stemmle* eller *Robert A. Stemmle*) var en tysk forfatter, regissør og filmprodusent.

## Filmografi (utvalg)
*1934 *Charleys tante (Charleys Tante)*
*1935 *Den skjønne ungdom*
*1937 *Mysteriet Betty Bonn*
*1938 *En mann vender hjem*
*1948 *[[Berliner Ballade]]*
*1951 *Farlig grense*
*1952 *Toxi*

## Referanser


## Eksterne lenker
*
Mexicantha oaxacana

***Mexicantha oaxacana*** er en art av sommerfugler som hører til familien påfuglspinnere (Saturniidae).

## Utseende
Middelsstore (vingespenn ca. 50 millimeter), brunlige eller brunrosa påfuglspinnere. Forvingen er litt tilspisset og har en mørk skråstrek som går fra bakkanten til vingespissen, midt i forvingen en litt udefinert, lys "krusedull"-tegning.

## Utbredelse
Arten er utbredt i Mexico.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Hemileucinae – 25 slekter, Amerika
************** Slekten *[[Mexicantha]]* Naumann, Nässig & Nogueira, 2012
*************** *[[Mexicantha arellanoi]]* Naumann, 2014
*************** *[[Mexicantha garciorum]]* (Brechlin & Meister, 2012)
*************** *Mexicantha oaxacana* Naumann, Nässig & Nogueira, 2012

## Kilder
* Stefan Naumann, Wolfgang A. Nässig og Guillermo Nogueira G. (2012) *Mexicantha oaxacana* gen. et sp. n., a new hemileucine moth from Oaxaca, Mexico (Lepidoptera: Saturniidae). *Nachr. entomol. Ver. Apollo, N. F.* 32 (3/4): 117–120. http://www.saturnia.de/publications/volltexte/saturniiden/NEVA_32_117-Naumann-Naessig-Nogueira-Mexicantha-oaxacana.pdf
* saturniidae-web, ''Mexicantha'' 

## Eksterne lenker
*
Mats Haakenstad

**Mats Haakenstad** (født 1993) er en norsk fotballspiller som fra den 31. desember 2023 er klubbløs.

Den 24. januar 2017 skrev han under en 2 års kontrakt med Lillestrøm.

Den 13. juli 2017 skrev han under en ny kontrakt med Lillestrøm til 31. desember 2020.

## Referanser


## Eksterne lenker
*
Berliner Ballade

***Berliner Ballade*** (norsk oversettelse: *Berlin-balladen* eller *balladen om Berlin*) er en tysk satirisk science fiction-film fra 1948 regissert av  Robert A. Stemmle. Manus er av Günter Neumann og er basert på hans egen cabaret av samme navn.

Filmen er blitt omtalt som en såkalt Trümmerfilm.

## Handling
Filmenes rammefortelling foregår i år 2048 hvor filmpublikum gis muligheten til å se tilbake til «fortiden» 100 år tidligere og finne ut hvordan vanlige folk levde i år 1948. Handlingen følger Otto *Normalforbruker*, en forhenværende Wehrmacht-soldat spilt av Gert Fröbe, som må returnere til sivillivet og finne husly, arbeid og kjærlighet i ruinene av det okkuperte Berlin.

## Medvirkende
* Gert Fröbe: Otto Normalverbraucher
* Tatjana Sais: Ida Holle
* Ute Sielisch: Eva Wandel
* Aribert Wäscher: Anton Zeithammer
* O. E. Hasse: reaksjonæren
* Hans Deppe: Emil Lemke
* Werner Oehlschläger: Viktigper
* Karl Schönböck: radioreporter
* Herbert Hübner: Herr Bollmann
* Alfred Schieske: Herr Schneidewind
* Erik Ode: Erzähler (*stemmen*)
* Clemens Hasse: Presten
* Rita Paul: Sangerinnen i Torero-Bar
* Brigitte Mira: en frue fra Berlin
* Georgia Lind: en frue fra Berlin
* Ruth Zillger: en frue fra Berlin

## Referanser


## Eksterne lenker
*
Svømming under VM i svømmesport 2017 – 50 meter fri menn

**50 meter fri menn** er en svømmeøvelse som blir arrangert under VM i svømming 2017 i Budapest i Ungarn 28. og 29. juli 2017.

## Rekorder
Før konkurransene var gjeldende verdens- og mesterskapsrekorder som følger:

## Resultater
### Forsøksheat
Forsøksheatene ble svømt den 28. juli fra klokken 09:30.

### Semifinaler
Semifinalene ble avholdt den 28. juli fra klokken 18:09.

#### Semifinale 1

#### Semifinale 2

### Finale
Finalen ble holdt den 29. juli klokken 17:39.

## Referanser
Svømming under VM i svømmesport 2017 – 100 meter fri menn

**100 meter fri menn** er en svømmeøvelse som blir arrangert i VM i svømming 2017 i Budapest i Ungarn 26. og 27. juli 2017.

## Rekorder
Før konkurransene var gjeldende verdens- og mesterskapsrekorder som følger:

## Resultater
### Forsøksheat
Forsøksheat ble avholdt den 26. juli fra klokken 09:45.

### Semifinaler
Semifinalene ble avholdt den 26. juli fra klokken 17:41.

#### Semifinale 1

#### Semifinale 2

### Finale
Finalen ble avholdt den 27. juli klokken 17:51.

## Referanser
Coloradia pandora

***Coloradia pandora*** er en art av sommerfugler som hører til familien påfuglspinnere (Saturniidae).

## Utseende
Middelsstore (vingespenn 60-80 millimeter), grå påfuglspinnere. Forvingene er gråspraglete uten påfallende tegninger. Bakvingene har vanligvis et anstrøk av rosa.

## Levevis
Hos denne slekten lever larvene helst på trær i furuslekten (*Pinus*), men de kan også forekomme på løvtrær. Larvene lever gjerne selskapelig, i alle fall som unge. Som andre påfuglspinnere har de voksne reduserte mundeler, og de tar ikke næring til seg. Noen flyr om natten, andre om dagen.

## Neslehår
Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.

Tross neslehårene har larver av *Coloradia pandora* blitt samlet inn til mat av sørlig paiute-stammen i USA. Larvene må gjennom en omfattende behandling før de kan spises.

## Utbredelse
Arten er utbredt i det vestlige USA.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Hemileucinae – 25 slekter, Amerika
************** Slekten *[[Coloradia]]* Blake, 1863
*************** *[[Coloradia casanovai]]* Beutelspacher, 1993
*************** *[[Coloradia doris]]* Barnes, 1900 
*************** *[[Coloradia euphrosyne]]* Dyar, 1912
*************** *[[Coloradia guerreroiana]]* Brechlin & Meister, 2010
*************** *[[Coloradia hoffmanni]]* Beutelspacher, 1978
*************** *[[Coloradia jaliscensis]]* Brechlin & Meister, 2010
*************** *[[Coloradia luski]]* Barnes & Benjamin, 1926 
*************** *[[Coloradia oaxacaensis]]* Brechlin & Meister, 2010
*************** *Coloradia pandora* Blake, 1863 
*************** *[[Coloradia paraguerreroiana]]* Brechlin & Meister, 2010
*************** *[[Coloradia prchali]]* Lemaire & M.J. Smith, 1992
*************** *[[Coloradia smithi]]* Lemaire, 2002
*************** *[[Coloradia vazquezae]]* Beutelspacher, 1978
*************** *[[Coloradia velda]]* J.W. Johnson & Walter, 1981

## Kilder
* Markku Savela's Lepidoptera and some other life forms: Sjekkliste over artene. Hentet 13.11. 2012.
* Cahurel, A. Saturniidae de Guyane française: Hemileucinae https://web.archive.org/web/20081231150614/http://www.cahurel-entomologie.com/hemileucinae.htm
* Bilder av artene
## Eksterne lenker
*
Robert Simpson (komponist)

**Robert Wilfred Levick Simpson** (født 2. mars 1921 i Warwickshire, død 21. november 1997) var en anerkjent engelsk komponist. Han etterlot seg et sterkt og unikt bidrag til det 20. århundrets symfoniske tradisjon, og hans musikk har blitt verdsatt av både utøvere og lyttere verden over. Simpson regnes for å være blant de mest betydningsfulle komponistene for brassband.

Simpson var kjent for sitt engasjement for tonal musikk; i en tid der modernismen dominerte. Simpsons musikk kjennetegnes av strukturell klarhet, kraftfull energi og en dyp forståelse av symfonisk utvikling. Han var sterkt inspirert av Ludwig van Beethoven, Anton Bruckner og Carl Nielsen, og han brukte ofte drivende motoriske rytmer og lange, organisk utviklede musikalske linjer. Simpson avviste serialisme og atonalitet, men eksperimenterte med tonale spenningsforhold og symmetriske strukturer.

## Utvalgte verker

### Orkester
*Symphony No. 1 (1951)
*Symphony No. 2 (1955–1956)
*Symphony No. 3 (1962)
*Symphony No. 4 (1970–1972)
*Symphony No. 5 (1972)
*Symphony No. 6 (1977)
*Symphony No. 7 (1977)
*Symphony No. 8 (1981)
*Symphony No. 9 (1985–1987)
*Symphony No. 10 (1988)
*Symphony No. 11 (1990)
### Brassband
* *Energy* (1971)
* *Volcano* (1979)
* *Vortex * (1989) 

## Referanser


## Eksterne lenker
* 
*
Eivind Trædal

**Eivind Trædal** (født 1985) er en norsk forfatter og politiker (MDG).

Trædal vokste opp på Sandøya i Tvedestrand. Han er utdannet med bachelorgrad i statsvitenskap og mastergrad i tverrfaglige miljøstudier ved Universitetet i Oslo. Han var i ungdomstiden engasjert i miljøarbeid i Natur og Ungdom, der han skrev boken *Aktivistens håndbok* og fungerte som redaktør for medlemsbladet Putsj. Trædal har også arbeidet som rådgiver i Naturvernforbundet og som redaksjonssekretær i *[[Klassekampen]]*.

Han har siden kommunevalget i 2015 sittet i Oslo bystyre for MDG, der han leder MDGs bystyregruppe og er ansatt som fraksjonsleder. Han har også fungert som politisk rådgiver på Stortinget. Ved stortingsvalget 2017 var han MDGs førstekandidat i Aust-Agder. Trædal var tidligere medlem i SV.

I oktober 2018 utgav Trædal boken *Det svarte skiftet* på Cappelen Damm.

Trædal er gift med MDGs stortingsrepresentant Lan Marie Nguyen Berg. Han har tidligere vært samboer med Maria Amelie.

Han er sønn av Lasse Trædal, nevø til Narve Trædal og fetter til Mari Skurdal.

## Bibliografi
* *Hvorfor ytre høyre vinner debatten. Og hvordan vi kan stoppe dem* Spartacus 2018 ISBN 9788243012028
* *Det svarte skiftet : vår 30 år lange reise fra lederskap til sinke i miljøpolitikken* Cappelen Damm 2018 ISBN 9788202588939
* *Aktivistens håndbok* Natur og ungdom 2008 ISBN 9788230310939

## Referanser




## Eksterne lenker
* 
* 
*
12. etappe av Tour de France 2017

**12. etappe av [[Tour de France 2017]]** gikk fra Pau til Peyragudes 13. juli 2017. 

Romain Bardet vant, og Fabio Aru overtok sammenlagtledelsen.

## Etapperesultater

## Sammenlagt

## Referanser


## Eksterne lenker
* 
* letour.fr - etappe 12
U23-EM i friidrett 2017 – 10 000 meter menn

Øvelsen **10 000 meter menn** ved **[[U23-EM i friidrett 2017]]** ble avholdt på Zdzisław Krzyszkowiak Stadion i Bydgoszcz, Polen den 13. juli. 

## Rekorder
Før konkurransen ar rekordene som følger:

## Resultater

## Referanser
Scott Olsen

**Scott Robert Olsen** (født 15. oktober 1972 i Edmonton, Canada) er en norsk-canadisk volleyballtrener. 

Scott Olsen var trener for Nyborg VBK sitt elite lag fra 2010 til 2017, og har i samarbeid med Ivar Bakken ledet Nyborg frem til fem seriemesterskap, fire cupmesterskap og to nordiske mesterskap. I august 2016 fusjonerte Nyborg med Turn og Idrettsforeningen Viking. Med Scott Olsen som hovedtrener, nådde klubben under navnet Viking TIF Bergen i 2016/17 som første norske herrelag i volleyball noensinne, kvartfinale i en europacup (CEV Challenge Cup)

Scott Olsen har vært hovedtrener for det norske herrelandslaget i volleyball siden 2012. Under hans ledelse har landslaget oppnådd sine beste resultater i historien, da de vant 1.runde i EM-kvalifisering i 2014 ved å slå Bosnia, Sveits og Ungarn 

Etter sesongen 2016/17 ga Scott Olsen seg som både landslagstrener og hovedtrener for Viking. Han jobber for tiden som lærer på Mjølkeråen skole og som lærer for volleyball på Toppidrett på Tertnes videregående skole. Sesongen 2018/19 trente han Viking sine U15, U17 og U19 guttelag og ledet disse til femteplass i U15, sølv i U19 og gull i U17 under NM 2019. Sesongen 2019/20 er Olsen hovedtrener for 1. divisjon herrer i Viking.

## Referanser




## Eksterne lenker
*
El Paso internasjonale lufthavn

**El Paso internasjonale lufthavn** (IATA: **ELP**, ICAO: **KELP**) er en lufthavn i delstaten Texas i USA.  Lufthavnen er av de større lufthavnene i Texas og befinner seg nær nabodelstaten New Mexico, hvor mange som benytter lufthavnen bor.  Det er kun innenriks flyruter i USA, til tross for at den kaller seg internasjonal.  Det er en rekke destinasjoner fra lufthavnen.  Flyselskapet med flest flyruter er lavprisflyselskapet Southwest Airlines.

## Historie
Lufthavnen ble bygget som en liten, kommunal flyplass i 1928.  Under andre verdenskrig ble den overtatt av hæren, kalt El Paso Army Airfield og benyttet som treningsflyplass for britiske Royal Air Force, før den igjen ble en sivil lufthavn etter krigen.  Lufthavnen ble betydelig utvidet i 1970 og har senere gjennomgått en rekke utvidelser og oppdateringer.

## Referanser


## Eksterne lenker
*Lufthavnens nettsted
Langdalsbekken

**Langdalsbekken** er en bekk i Nittedal og Oslo kommune. Den har utspring fra tjernet Gryta, sørvest for Hytteåsen. Den renner derfra mot sør til Holmetjern, som ligger på grensa mellom Nittedal og Oslo, og elva danner kommunegrensa over resten av sitt løp. Fra Holmetjern renner den mot sørøst, og munner ut i sørvestenden av innsjøen Ørfiske.

## Se også
* Liste over elver i Oslo

## Referanser
Pseudautomeris pohli

***Pseudautomeris pohli*** er en art av sommerfugler som hører til familien påfuglspinnere (Saturniidae).

## Utseende
Middelsstore (vingespenn 60-80 millimeter), brunlige påfuglspinnere med store øyeflekker på bakvingene. Forvingene er litt tilspissede, men ikke sigdformede, oftest med en lengdestripe. Bakvingens grunnfarge er gjerne rødlig, øyeflekken har blåaktig kjerne.

## Levevis
Larvene lever gjerne selskapelig, i alle fall som unge, på ulike busker og trær. Som andre påfuglspinnere har de voksne reduserte mundeler, og de tar ikke næring til seg. Artene flyr om natten, om dagen hviler de mellom visne blader der de er godt kamuflert. Skulle et dyr likevel oppdage sommerfuglen, åpner den forvingene slik at de "stirrende" øyeflekkene kommer til syne - dette er ofte nok til å skremme vekk et lite rovdyr.

## Neslehår
Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.

## Utbredelse
Arten er utbredt i Peru.

## Kilder
* Markku Savela's Lepidoptera and some other life forms: Sjekkliste over artene. Hentet 13.11. 2012.
* Cahurel, A. Saturniidae de Guyane française: Hemileucinae https://web.archive.org/web/20081231150614/http://www.cahurel-entomologie.com/hemileucinae.htm
* Bilder av artene
* Moths of the Andes - *Pseudautomeris irene* http://www.learnaboutbutterflies.com/Andes%20-%20Pseudautomeris%20irene.htm

## Eksterne lenker
*
Argentina under VM i svømmesport 2017

**[[Argentina]]** deltok i **[[VM i svømmesport 2017]]** i Budapest i Ungarn fra 14. - 30. juli 2017.
__NOTOC__
## Medaljevinnere

## Referanser


## Eksterne lenker
* http://www.cadda.org.ar/
Norsk Lomme-Konversations-Lexikon

***Norsk Lomme-Konversations-Lexikon*** ble utgitt i 1891, redigert av Sten Konow (1867-1948). Det ble  utgitt i som heftesubskripsjon på 15 hefter a 20 øre. Subskripsjonslister for verket ble annonsert i pressen. Heftene ble samlet i ett bind, i et omfang på 1073 sider, i formatet 11 x 16 cm. 

Lommeleksikonet var tenkt som et supplement og rimelig alternativ til de større utenlandske konversasjonsleksika som var tilgjengelig på det norske markedet.

Hovedvekten var lagt på personer, steder, begreper og konkrete faktaopplysninger, i en nærmest telegrafisk form og liknende en fremmedordbok.

Det norske leksikonet var en bearbeidelse av det tyske *Kürschners Taschen-Konversations-Lexikon*, tilpasset norske forhold. Tilpasningen gjaldt spesielt utvalget av oppslagsord for steder og personer. Leksikonet var følgelig delvis en oversettelse, og delvis nyskrevet. Tilsvarende bearbeidelser av dette tyske lommeleksikonet var allerede publisert i Sverige og Danmark.

Redaktør Sten Konow var professor i indisk filologi ved Universitetet i Kristiania, men også kjent for sin populærvitenskapelige formidling. Ansatte ved Universitetsbiblioteket bidro i det redaksjonelle arbeidet: geologen Andreas Martin Hansen og leksikografen og bibliografen Jens Braage Halvorsen. 

## Utgaver
* 

## Referanser




## Eksterne lenker
*
Grand Prix Norefjell 2011

**Grand Prix Norefjell 2011** var den første utgaven av endagsrittet Grand Prix Norefjell og ble arrangert 7. mai 2011 av Ringerike Sykkelklubb. Rittet hadde både eliteklasse og turklasse.

Løypa for eliteklassen startet på Hønefoss torg og gikk via Vikersund, Snarum, Vestre Spone, Sigdal, Noresund og opp til Norefjellstua og var totalt 141,3 km lang. For turklassen droppet man runden rundt Soneren, som ga en løype på 110 km. Det var lagt inn tidtaking i bunnen av den siste bakken opp til Norefjell for å kunne kåre den som syklet raskest opp den siste bakken til «Norefjellkongen».

Det var før rittet store forventninger til at den danske klatreren Michael Rasmussen og laget hans Christina Watches skulle dominere, men nordmennene gjorde det best og Rasmussen endte på en 9.-plass.

## Resultater
Av 117 startende i eliteklassen var det 107 ryttere som fullførte.

## Referanser
Tut og kjør (film)

***Tut og kjør*** er en norsk musikal, barne- og familiefilm fra 1975. Manus og sangtekster ble skrevet av Yngvar Numme, musikken av Benny Borg og Øyvind Klingberg, og regien var ved Knut Bohwim. De viktigste rollene ble spilt av musikerne i Dizzie Tunes, sangartisten Grethe Kausland og flere av de fremste komikerne i Norge da filmen ble lagd. Filmen handler om et bilverksted, sparegristyver og en veteranbil som kan fly. 

## I rollene
*Dizzie Tunes:
**Yngvar Numme – Timian
**Tor Erik Gunstrøm – Rudolf
**Øyvind Klingberg – Spretten #1
**Einar Idland – Spretten #2
**Svein-Helge Høgberg – Spretten #13
*Grethe Kausland – Malla
*Harald Heide-Steen jr. – Politimesteren
*Willie Hoel – I husmorfilm
*Arthur Arntzen – Oluf
*Gisle Straume – Tordenskiold
*Carsten Byhring – Turisten
*Per Asplin – Pianisten
*Martin Michaelsen – Politi #1
*Harald Grønningen – Politi #2
*Arve Opsahl
* Chico – apen Colombus
Filmen kom på VHS i 1991.

## Se også
* Tut og kjør, plateutgivelsen med sangene fra filmen

## Eksterne lenker
* 
* *[http://www.filmweb.no/film/article877448.ece Tut og kjør]* på Filmweb
Buddhistisk eskatologi

**Buddhistisk eskatologi** er den delen av buddhistisk filosofi som er opptatt av de siste hendelser i verdens historie og av menneskehetens endelige skjebne. Det er to større punkter i denne eskatologien: Maitreyas fremtreden i denne verden og forkynnelsen om de syv soler.

Begge deler er første gang nevnt i palikanonen til Theravādaskolen, men har gjennomgått sin egen utvikling innenfor mahāyānabuddhismen.

## Eksterne lenker
* Germano, David (2012). Embodying the Dharma: Buddhist Relic Veneration in Asia. State University of New York Press. ISBN 9780791484401
Dani Ceballos

**Daniel "Dani" Ceballos Fernández** (født 1996) er en spansk fotballspiller som spiller for .

## Referanser


## Eksterne lenker
*
Tyrifjorden rundt 2012

**Tyrifjorden rundt 2012** ble arrangert 5. mai 2012 av Ringerike Sykkelklubb som et erstattningsritt i eliteklassen for **Grand Prix Norefjell 2012**, den andre utgaven av endagsrittet Grand Prix Norefjell, som ble avlyst på grunn av fare for glatte veier på strekningen opp til Norefjellstua. Det ble ikke arrangert noe erstatningsritt for turklassen.

Løypa startet på Hønefoss og gikk via Åsa, Sundvollen, langs gamle E16, nye E16, Skaret, Sylling, Lier, Øverskogen, Vikersund, Nakkerud, Snyta, Styggdalen, Askveien og til mål på Søndre torv. Navnet henspiller på det historiske rittet Tyrifjorden rundt, som i likhet med dette rittet hadde løype rundt Tyrifjorden, men med start og målgang i Oslo.

Rittet ble vunnet av Kristoffer Skjerping, som tok sin første seier som seniorrytter.

## Resultater
Av 138 påmeldte var det 119 som startet og 90 ryttere som fullførte.

## Referanser
Didrik Müller Ellefsen

**Carl Didrik Müller Ellefsen** (født 1952) er en norsk tidligere skihopper som representerte IF Ready i Oslo. Han konkurrerte internasjonalt i årene 1969-1977. Ellefsen tok NM-bronse i normalbakken i Trondheim i 1974. Han tok 6. plass i normalbakken samme sted i 1970, og i både stor- og normalbakke i 1977.

Ellefsen deltok i junior-EM i Bollnäs i 1969 og Gosau i 1970, og ble nummer 5 og 13. I 1970 fikk han også 6. plass i Svenska Skidspelen i Falun. I den tysk-østerrikske hoppuka 1970/71 ble han nummer 12 sammenlagt med 6. plass i Garmisch-Partenkirchen 1. januar 1971 som beste plassering i enkeltrenn. Han ble nummer 5 i det internasjonale Flubergrennet 1976, som da gikk på Raufoss.

## Referanser


## Eksterne lenker
*
Pseudautomeris erubescens

***Pseudautomeris erubescens*** er en art av sommerfugler som hører til familien påfuglspinnere (Saturniidae).

## Utseende
Middelsstore (vingespenn 60-80 millimeter), brunlige påfuglspinnere med store øyeflekker på bakvingene. Forvingene er litt tilspissede, men ikke sigdformede, oftest med en lengdestripe. Bakvingens grunnfarge er gjerne rødlig, øyeflekken har blåaktig kjerne.

## Levevis
Larvene lever gjerne selskapelig, i alle fall som unge, på ulike busker og trær. Som andre påfuglspinnere har de voksne reduserte mundeler, og de tar ikke næring til seg. Artene flyr om natten, om dagen hviler de mellom visne blader der de er godt kamuflert. Skulle et dyr likevel oppdage sommerfuglen, åpner den forvingene slik at de "stirrende" øyeflekkene kommer til syne - dette er ofte nok til å skremme vekk et lite rovdyr.

## Neslehår
Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.

## Utbredelse
Arten finnes i Brasil.

## Kilder
* Markku Savela's Lepidoptera and some other life forms: Sjekkliste over artene. Hentet 13.11. 2012.
* Cahurel, A. Saturniidae de Guyane française: Hemileucinae https://web.archive.org/web/20081231150614/http://www.cahurel-entomologie.com/hemileucinae.htm
* Bilder av artene
* Moths of the Andes - *Pseudautomeris irene* http://www.learnaboutbutterflies.com/Andes%20-%20Pseudautomeris%20irene.htm
## Eksterne lenker
*